CELEX: 62018TN0379
Language: ro
Date: 2018-06-22 00:00:00
Title: Cauza T-379/18: Acțiune introdusă la 22 iunie 2018 – WI/Comisia

24.9.2018   
            
            
               RO
            
            
               Jurnalul Oficial al Uniunii Europene
            
            
               C 341/16
            
         
      Acțiune introdusă la 22 iunie 2018 – WI/Comisia
      (Cauza T-379/18)
      (2018/C 341/28)
      Limba de procedură: franceza
      
         Părțile
      
      
         Reclamant: WI (reprezentanți: T. Bontinck și A. Guillerme, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziilor contestate;
               
            
                  —
               
               
                  obligarea la plata pensiei de soț supraviețuitor în favoarea [WI];
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii îndreptate împotriva deciziei Oficiului pentru administrarea și plata drepturilor individuale (PMO) al Comisiei Europene din 16 august 2017 privind refuzul de a acorda reclamantului beneficiul unei pensii de urmaș, precum și împotriva deciziei de confirmare, aceasta invocă două motive.
      
                  1.
               
               
                  Primul motiv, întemeiat pe o eroare vădită de apreciere a noțiunii de soț supraviețuitor, precum și pe încălcarea articolului 1d alineatul (2) și a articolului 2 alineatul (2) și a articolului 17 din anexa VIII din Statutul funcționarilor Uniunii Europene (denumit în continuare „statutul”), întrucât s-ar fi întemeiat pe o interpretare restrictivă și eronată a noțiunii de soț supraviețuitor, prevăzută de statut, pentru a respinge cererea reclamantei privind recunoașterea statutului său de soț supraviețuitor.
               
            
                  2.
               
               
                  Al doilea motiv, întemeiat pe încălcarea principiului bunei administrări și a obligației de solicitudine, întrucât, potrivit reclamantei, Comisia ar fi trebuit să ia în considerare împrejurările excepționale ale speței la interpretarea articolului 17 din anexa VIII la statut în sensul ca reclamanta să poată beneficia de plin drept de o pensie ca urmare a statutului său de soț supraviețuitor.